open-index/open-wikipedia-markdown huggingface dataset:
หลี่ หลานตี้

**หลี่ หลานตี้** (; เกิด 2 กันยายน ค.ศ. 1999) หรือที่รู้จักกันในชื่อ **แลนดี หลี่** เป็นนักแสดง นักร้อง และนางแบบชาวจีนเชื้อสายหุย เธอแสดงนำในภาพยนตร์จีนเรื่อง *[[ด้วยรัก]]* ในปี ค.ศ. 2019 เธอเป็นที่รู้จักจากบทบาทในละครเรื่อง *[[วัยฝันวันเยาว์]]* (2017), *อู๋ซิน จอมขมังเวท 2* (2017) และ *[[ดาวตกก่อเกิดรัก]]* (2023)

## ชีวิตวัยเด็กและการศึกษา
หลี่ หลานตี้ เกิดที่ปักกิ่งเมื่อวันที่ 2 กันยายน ค.ศ. 1999 ในครอบครัวชาวจีนเชื้อสายหุย เธอเป็นนักแสดงภาพยนตร์และโทรทัศน์ในจีนแผ่นดินใหญ่

ในปี ค.ศ. 2018 หลี่เข้าเรียนที่ Central Academy of Drama ด้วยคะแนนสูงสุดเป็นอันดับสองของโรงเรียนในการสอบเข้าระดับเกาเข่า

## อาชีพ
ในปี ค.ศ. 2009 หลี่ หลานตี้ วัย 10 ขวบ ได้แสดงภาพยนตร์เรื่องแรกในเรื่อง *Who Did You Lose To*  ในปี ค.ศ. 2013 เธอได้แสดงในภาพยนตร์โลดโผนเรื่อง *[[คนคมล่าคม]]* ในปี ค.ศ. 2015 เธอร่วมแสดงกับจู จี้เซียว ในละครรักเรื่อง *ชาสื่อรัก* ในปี ค.ศ. 2016 เธอรับบทเป็น เหยาเหยา หญิงสาวจิตใจดีในละครโรแมนติกเรื่อง *รักห่างไกล หัวใจไม่ห่างกัน*

หลี่ได้รับความสนใจเป็นครั้งแรกจากบทของเธอในละครครอบครัวเรื่อง *Chinese Style Relationship* (2016) ในปีถัดมา เธอได้รับบทนำในละครเยาวชนเรื่อง *ความลับของใจคือเธอ* และ *อู๋ซิน จอมขมังเวท 2* ซึ่งทำให้เธอได้รับความนิยมเพิ่มมากขึ้น ต่อมา หลี่ปรากฏตัวในละครวัยรุ่นมหาวิทยาลัยเรื่อง *[[วัยฝันวันเยาว์]]* (2017) ในบท อฺวี่ โจวโจว และละครโรแมนติกเรื่อง *[[รักนี้นิรันดร์ (ละครโทรทัศน์)|รักนี้นิรันดร์]]* ในบท ซู่ หยุนจิน นางเอกของเรื่องในช่วงวัยรุ่น ซึ่งได้รับการวิจารณ์เชิงบวกสำหรับการแสดงของเธอ

ในปี ค.ศ. 2019 หลี่ได้แสดงในละครโรแมนติกอิงประวัติศาสตร์เรื่อง *ฝันคืนสู่ต้าชิง* ในปีเดียวกันนั้นเธอได้แสดงนำในภาพยนตร์สุขนาฏกรรมจินตนิยมเรื่อง *[[ด้วยรัก]]*

## อ้างอิง

หมวดหมู่:บุคคลที่เกิดในปี พ.ศ. 2542
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงจากปักกิ่ง
หมวดหมู่:นักแสดงภาพยนตร์หญิงชาวจีน
หมวดหมู่:นักแสดงละครโทรทัศน์หญิงชาวจีน
หมวดหมู่:นักแสดงหญิงชาวจีนในศตวรรษที่ 21
หมวดหมู่:นักแสดงเด็กหญิงชาวจีน
กิลกกุ๋น

**กิลกกุ๋น** มีชื่อในภาษาจีนกลางว่า **จฺวี้ลู่จฺวิ้น** () เป็นกุ๋น (郡 *จฺวิ้น*) หรือเมืองในประวัติศาสตร์ของจีน ตั้งอยู่ทางใต้ของมณฑลเหอเป่ย์ (河北) ในปัจจุบัน

## ประวัติศาสตร์
เมืองกิลกกุ๋นก่อตั้งโดยรัฐจิ๋น (秦 *ฉิน*) ภายหลังจากผนวกรัฐเตียว (趙 *เจ้า*) ได้เมื่อ 222 ปีก่อนคริสตกาล ในช่วงต้นยุคราชวงศ์ฮั่นตะวันตก เมืองกิลกกุ๋นเป็นส่วนหนึ่งของราชรัฐเตียว หลังความล้มเหลวของกบฏเจ็ดรัฐที่ราชรัฐเตียวเข้าร่วมมด้วย เมืองกิลกกุ๋นจึงถูกปกครองโดยราชสำนักของราชวงศ์ฮั่นโดยตรง เมื่อ ค.ศ. 2 เมืองกิลกกุ๋นถูกแบ่งเขตปกครองเป็น 20 อำเภอ ได้แก่ กิลก (鉅鹿 *จฺวี้ลู่*), หนานตู๋ (南讀), กว่างเออ (廣阿), เซี่ยงชื่อ (象氏), อิ่งเถา (廮陶), ซ่งจื่อ (宋子), หยางชื่อ (楊氏), หลินผิง (臨平), เซี่ยชฺวีหยาง (下曲陽), ชื่อ (貰), เชียว (郻), ซินชื่อ (新巿), ถางหยาง (堂陽), อานติ้ง (安定), จิ้งอู่ (敬武), ลี่เซียง (歷鄉), เล่อซิ่น (樂信), อู่เถา (武陶), ไป่เซียง (柏鄉) และอานเซียง (安鄉) มีประชากรทั้งหมด 827,177 คนใน 155,951 ครัวเรือน ในรัชสมัยพระเจ้าฮั่นบู๊เต้ (漢武帝 *ฮั่นอู่ตี้*) มีการก่อตั้งเมืองกว่างผิง (廣平郡 *กว่างผิงจฺวิ้น*) แยกจากเมืองกิลกกุ๋น และภายหลังได้เลื่อนสถานะเป็นราชรัฐมอบเป็นเขตศักดินาของหลิว เหยี่ยน (劉偃) ผู้เป็นพระนัดดา *[[ฮั่นชู]]* (漢書) ระบุอำเภอ 16 อำเภอที่ขึ้นกับเมืองกว่างผิง ได้แก่ กว่างผิง (廣平), จาง (張), เฉาผิง (朝平), หนานเหอ (南和), เลี่ยเหริน (列人), ชื่อจาง (斥章), เริ่น (任), ชฺวีโจว (曲周), หนานชฺวี (南曲), ชฺวีเหลียง (曲梁), กว่างเซียง (廣鄉), ผิงลี่ (平利), ผิงเซียง (平鄉), หยางไถ (陽臺), กว่างเหยียน (廣年) และเฉิงเซียง (城鄉) มีอีกราชรัฐหนึ่งชื่อกว่างจง (廣宗) ดำรงอยู่เป็นระยะเวลาสั้น ๆ ตั้งแต่ ค.ศ. 2 จนถึงสิ้นสุดราชวงศ์ฮั่นตะวันตก ครอบคลุมเพียงอำเภออิ่งเถา

หลังการก่อตั้งราชวงศ์ฮั่นตะวันออก เมืองกว่างผิงถูกรวมกลับไปเข้าด้วยเมืองกิลกกุ๋น เมื่อ ค.ศ. 140 จำนวนอำเภอทั้งหมดเป็น 15 อำเภอ มีประชากร 602,096 คนหรือ 109,517 ครัวเรือน ราชรัฐกว่างผิงและกว่างผิงถูกก่อตั้งขึ้นอีกครั้งในช่วงต้นยุคราชวงศ์ฮั่นตะวันออก แต่ก็ถูกยุบไปเมื่อ ค.ศ. 82

## อ้างอิง

หมวดหมู่:จฺวิ้นของราชวงศ์ฮั่น
วินาศภัยส้วมหลุมแอร์ฟวร์ท

**วินาศภัยส้วมหลุมแอร์ฟวร์ท** (; ) เกิดขึ้นเมื่อวันที่ 26 กรกฎาคม ค.ศ. 1184 ที่เมืองแอร์ฟวร์ทในเยอรมนี เมื่อพระเจ้าไฮน์ริชที่ 6 ขณะดำรงพระยศเป็นพระมหากษัตริย์เยอรมันทรงกำลังประชุมโฮฟทาค () กับขุนนางท้องถิ่นบนชั้นสองของอาคารแห่งหนึ่ง โดยน้ำหนักที่รวมกันของผู้เข้าร่วมงานทำให้พื้นอาคารถล่มลงมาผ่านชั้นล่างและทะลุเข้าไปในห้องส้วมและหลุมอุจราระด้านใต้ โดยคาดการณ์ว่ามีผู้เสียชีวิตประมาณ 60 คน โดยมีบางคนเสียชีวิตจาการสำลักของเสียที่ขับถ่ายจากมนุษย์หลังจากตกลงไปในหลุมอุจจาระ
[thumb|พระบรมสาทิสลักษณ์ของ[จักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์]]

## ภูมิหลัง
ความขัดแย้งเรื่องดินแดนระหว่างลูทวิชที่ 3 ลันท์กราฟแห่งทือริงเงินกับอัครมุขนายกค็อนราทแห่งไมนทซ์ ซึ่งมีมาตั้งแต่การพ่ายแพ้ของไฮน์ริชสิงห์ ซึ่งเข้มข้นขึ้นจนถึงจุดที่จักรพรรดิโรมันอันศักดิ์สิทธิ์และราชวงศ์จำเป็นต้องเข้าแทรกแซง โดยพระเจ้าไฮน์ริชที่ 6 ขณะมีพระชนมายุ 18 พรรษาทรงได้รับพระบรมราชโองการจากจักรพรรดิฟรีดริช บาร์บาร็อสซา พระราชบิดาให้เปลี่ยนเส้นทางระหว่างการทัพไปโปแลนด์เพื่อไปยังแอร์ฟวร์ทและไกล่เกลี่ยสถานการณ์

## เหตุการณ์
พระเจ้าไฮน์ริชที่ 6 ทรงเปิดประชุมโฮฟทาคเมื่อวันที่ 25 กรกฎาคมตรงกับวันฉลองนักบุญยากอบ อัครสาวกซึ่งลันท์กราฟลูทวิช, อัครมุขนายกค็อนราท, ข้าราชบริพาร, ขุนนางท้องถิ่น, มุขนายก และพลเมืองชาวแอร์ฟวร์ทต่างเดินทางมาเข้าร่วม หลักฐานหลายแหล่งเห็นตรงกันว่าการประชุมจัดขึ้นที่ชั้นบนของอาคารสองชั้นใกล้กับอาสนวิหารแอร์ฟวร์ท แต่เห็นไม่ตรงกันที่ว่าเป็นตึกของอธิการอารามหรือที่พักของมุขนายก

### การถล่ม
คานไม้รับน้ำหนักชั้นบนเกิดผุพังและเมื่อวันที่ 26 กรกฎาคม พื้นก็เกิดถล่มลงมาเนื่องจากน้ำหนักที่มากเกินของผู้เข้าร่วม โดยแรงกระแทกจากผู้คนและเศษที่พังลงมาทำให้ชั้นล่างถล่มตัวลงเช่นกัน โดยมีบางคนตกลงต่อไปยังหลุมอุจราระ โดยมีคนประมาณ 60 คนเสียชีวิตจากการตกลงมา ถูกทับโดยเศษซากของอาคารหรือสำลักจากของเสียในหลุมอุจจาระ

พระเจ้าไฮน์ริชที่ 6 และอัครมุขนายกค็อนราทนั่งอยู่ในช่องหน้าต่างหินและพยายามไม่ให้ตกลงมา ทั้งสองเกาะอยู่จนกระทั่งเจ้าหน้าที่พร้อมบันไดมาถึงและช่วยลงมา ลันท์กราฟลูทวิชตกลงมาในเหตุการณ์ถล่ม แต่รอดชีวิตมาได้และได้รับการช่วยเหลือ

### ผลที่ตามมา
หลังจากเหตุการณ์ถล่ม พระเจ้าไฮน์ริชที่ 6 ทรงเสด็จออกจากแอร์ฟวร์ทในทันทีและกลับไปบัญชาการทัพต่อ ปล่อยให้ความขัดแย้งระหว่างลูทวิชที่ 3 กับค็อนราทแห่งไมนทซ์ไม่ได้รับแก้ไขต่อ

## อ้างอิง

หมวดหมู่:ส้วม
หมวดหมู่:ภัยพิบัติ
สามเยือนกระท่อมหญ้า

**สามเยือนกระท่อมหญ้า** () หมายถึงเหตุการณ์ในช่วงปลายยุคราชวงศ์ฮั่นตะวันออก (ประมาณคริสต์ศตวรรษที่ 2) เมื่อเล่าปี่ (劉備 *หลิว เป้ย์*) ที่จะเป็นจักรพรรดิแห่งจ๊กก๊ก (蜀國 *ฉู่กั๋ว*) ในอนาคตได้ไปเยี่ยมที่พำนักของจูกัดเหลียง (諸葛亮 *จูเก่อ เลี่ยง*) สามครั้งเพื่อขอให้จูกัดเหลียงมาช่วยเหลือตน *[[จือจื้อทงเจี้ยน]]* (資治通鑑) บันทึกว่าการพบปะเกิดขึ้นเมื่อ ค.ศ. 207 เหตุการณ์นี้ถูกกล่าวถึงสั้น ๆ ในบันทึกประวัติศาสตร์ *[[สามก๊กจี่]]* (三國志 *ซานกั๋วจื้อ*) และได้รับการเสริมแต่งให้มีรายละเอียดมากขึ้นในนวนิยาย*[[สามก๊ก]]* (三國演義 *ซานกั๋วเหยี่ยนอี้*)

## ดูเพิ่ม
* แผนหลงจง

## อ้างอิง

## บรรณานุกรม
* 
* 

หมวดหมู่:พ.ศ. 750
หมวดหมู่:เล่าปี่
หมวดหมู่:สามก๊ก
เอลลี่ (นักเต้น)

**เอลลี่** () หรือมีชื่อจริงว่า **โคยะ โรซาโดะ เอลเลียต** () เป็นนักเต้นและแร็ปเปอร์ชาวญี่ปุ่น เขาเป็นสมาชิกวงซังไดเมะ เจโซลบราเธอร์ส ตำแหน่งเพอร์ฟอร์เมอร์และอดีตสมาชิกเกคิดัน เอ็กไซล์

เขาได้เปิดตัวในฐานะศิลปินเดี่ยวอย่างเป็นทางการด้วยอิจิทัลอัลบั้ม "NEOTOKYO EP" ในเดือนกุมภาพันธ์ 2017 ภายใต้ชื่อ **CRAZYBOY** ต่อมาได้เปลี่ยนตัวพิมพ์ใหม่เป็นชื่อ **CrazyBoy** ในปี 2019 จนถึงเดือนพฤศจิกายน 2024 เปลี่ยนชื่อเป็น **CB**  ทำกิจกรรมตั้งแต่ปี 2025

## ผลงานเพลง
### ดิจิทัลอัลบั้ม

### อัลบั้มรวมเพลง

### ซิงเกิลดิจิทัล

### ซิงเกิล

### การ์ดเพลง

### ซิงเกิลร่วมงาน

### ดีวีดี

### การทำงานร่วมกัน

## การแสดงสด

### งานที่เข้าร่วม
* EXILE SHOKICHI vs CrazyBoy "KING & KING" (27 พฤษภาคม 2020) 
* NEOTOKYO presents 〜SUMMER ISLAND 2022〜（23-30 สิงหาคม 2022)  

## ผลงานการแสดง
### ละครโทรทัศน์

### ภาพยนตร์

### เวที
* Gekidan Exile Junction#1 "NIGHT BALLET " (มีนาคม 2010)
* Gekidan Exile Daiyonkai Kōen "DANCE EARTH ~Negai~" (พฤษภาคม 2010)
* Gekidan Exile Hana-gumi × Kaze Kumiai dō Kōen "Rokudenashi BLUES" (ธันวาคม 2010)

### มิวสิกวิดีโอ

## อ้างอิง

## แหล่งข้อมูลอื่น
* ELLY - J SOUL BROTHERS III from EXILE TRIBE OFFICIAL WEBSITE
* 
* 
* 
* 
* 

หมวดหมู่:แอลดีเอช
หมวดหมู่:ซังไดเมะ เจโซลบราเธอร์ส
หมวดหมู่:เอ็กไซล์ไทรบ์
หมวดหมู่:บุคคลที่เกิดในปี พ.ศ. 2530
หมวดหมู่:นักแสดงชายชาวญี่ปุ่น
หมวดหมู่:ชาวญี่ปุ่นเชื้อสายอเมริกัน
หมวดหมู่:บุคคลจากอาโอโมริ
หมวดหมู่:บุคคลที่ยังมีชีวิตอยู่
สองครบรอบร้อยปี

**สองครบรอบร้อยปี** () เป็นคำขวัญทางการเมืองที่อ้างถึงวาระครบ 100 ร้อยปีสองวาระและเป็นชุดของเป้าหมายทางเศรษฐกิจและการเมืองที่เสนอโดยเลขาธิการใหญ่ สี จิ้นผิง ภายหลังการประชุมสภาแห่งชาติพรรคคอมมิวนิสต์จีนครั้งที่ 18 ซึ่งจัดขึ้นใน ค.ศ. 2012 รัฐบาลจีนอธิบายว่าสองศตวรรษเป็นรากฐานสำคัญสำหรับการบรรลุ "ฝันจีน"

## ภูมิหลัง
ครบรอบร้อยปี (The "centenaries") หมายถึงการครบรอบหนึ่งร้อยปีสองวาระ
# วาระครบรอบร้อยปีการก่อตั้งพรรคคอมมิวนิสต์จีนใน ค.ศ. 1921 ตามวาทกรรมอย่างเป็นทางการของพรรคคอมมิวนิสต์จีน *[[สังคมเสี่ยวคัง]]* จะต้องบรรลุผลสำเร็จเมื่อสิ้นสุดการครบรอบหนึ่งร้อยปีนี้ ขณะที่ "เสี่ยวคัง" หมายถึง "ฐานะปานกลาง" โดยประมาณ เป็นทฤษฎีเชิงนามธรรมที่มีรากฐานมาจากลัทธิขงจื๊อและอุดมการณ์สังคมนิยม พรรคได้ระบุรายละเอียดไว้ในแง่ของการเพิ่มรายได้ต่อหัวใน ค.ศ. 2010 เป็นสองเท่า
# วาระครบรอบร้อยปีการก่อตั้งสาธารณรัฐประชาชนจีนใน ค.ศ. 2049 ซึ่ง ณ จุดนั้น ประเทศจีนจะกลายเป็น "ประเทศสังคมนิยมที่เข้มแข็ง เป็นประชาธิปไตย มีอารยธรรม กลมกเกลียว และทันสมัย" ตามที่หนังสือพิมพ์ *[[พีเพิลส์เดลี]]* ระบุไว้

## ความเป็นมาของคำขวัญ
แนวคิดนี้ได้รับการกล่าวถึงเป็นครั้งแรกในการประชุมสภาพรรคครั้งที่ 15 ซึ่งจัดขึ้นใน ค.ศ. 1997 ในสมัยของเลขาธิการใหญ่ในขณะนั้น เจียง เจ๋อหมิน นอกจากถ้อยแถลงที่ปรากฏในสิ่งพิมพ์ของพรรคเป็นครั้งคราวแล้ว แนวคิดนี้ก็ไม่ได้รับการพูดถึงอย่างกว้างขวางอีกเลยกระทั่งสี จิ้นผิงเข้ารับตำแหน่งผู้นำพรรคใน ค.ศ. 2012 นับตั้งแต่นั้นมา แนวคิดนี้ก็กลายเป็นส่วนสำคัญของคำขวัญพรรค ซึ่งมีการกล่าวถึงในการรายงานข่าว ในการประชุม และในการอบรมเจ้าหน้าที่พรรค

ตามที่นักวิชาการ ติง ลู่ กล่าวไว้ "เป้าหมายสองครบรอบร้อยปีที่กล่าวอ้างนี้ เป็นพื้นฐานของโครงการวางแผนเศรษฐกิจระยะยาวทั้งหมดของจีนและวาระนโยบายเศรษฐกิจมหภาคร่วมสมัย"

## งานเฉลิมฉลอง
### ครบรอบ 100 ปีพรรคคอมมิวนิสต์จีน (ค.ศ. 2021)

พิธีเฉลิมฉลองครบรอบ 100 ปีการสถาปนาพรรคคอมมิวนิสต์จีน () หรืองานครบรอบร้อยปีพรรคคอมมิวนิสต์จีน () จัดขึ้นเมื่อวันที่ 1 กรกฎาคม ค.ศ. 2021 เลขาธิการใหญ่พรรคคอมมิวนิสต์จีน สี จิ้นผิง กล่าวสุนทรพจน์ซึ่งเขาได้ประกาศอย่างชัดเจนถึงการบรรลุเป้าหมายแรกของ "สองครบรอบร้อยปี"

"การเดินทางอันยิ่งใหญ่" การแสดงศิลปะ จัดขึ้นก่อนหน้านั้นที่สนามกีฬาแห่งชาติปักกิ่งเพื่อเฉลิมฉลองวาระครบรอบ 100 ปีการสถาปนาพรรคคอมมิวนิสต์จีนเมื่อวันที่ 28 มิถุนายน การแสดงนี้ถูกออกอากาศโดยไชนามีเดียกรุปในเย็นวันที่ 1 กรกฎาคม 2021

### ครบรอบ 100 ปีสาธารณรัฐประชาชนจีน (ค.ศ. 2049)

พิธีเฉลิมฉลองครบรอบ 100 ปีการสถาปนาสาธารณรัฐประชาชนจีน () หรืองานครบรอบร้อยปีสาธารณรัฐประชาชนจีน () คาดว่าจะตรงกับวันที่ 1 ตุลาคม ค.ศ. 2049 ซึ่งเป็นวันชาติของสาธารณรัฐประชาชนจีน

## การตอบสนอง
คอลัมนิสต์ของ *[[เดอะดิโพลแมต]]* เสนอว่าการที่สีให้ความสำคัญกับเป้าหมายเหล่านี้ทำให้มีเกณฑ์การประเมินที่เป็นรูปธรรมสำหรับผลงานของพรรคคอมมิวนิสต์จีนและการบรรลุเป้าหมายเหล่านี้จะเป็นบททดสอบสำคัญต่อความชอบธรรมของการปกครองของพรรคคอมมิวนิสต์จีนในประเทศ

## ดูเพิ่ม

* อุดมการณ์ของพรรคคอมมิวนิสต์จีน

## อ้างอิง

หมวดหมู่:พ.ศ. 2555 ในประเทศจีน
หมวดหมู่:พ.ศ. 2564 ในประเทศจีน
หมวดหมู่:วันครบรอบ 100 ปีของภูมิภาค
หมวดหมู่:จูบิลี
หมวดหมู่:อุดมการณ์ของพรรคคอมมิวนิสต์จีน
หมวดหมู่:สาธารณรัฐประชาชนจีน
หมวดหมู่:สี จิ้นผิง
ฌีว็องชี

**ฌีว็องชี** () เป็นแบรนด์แฟชั่นหรูและน้ำหอมสัญชาติฝรั่งเศส ซึ่งเป็นเจ้าของแบรนด์โอตกูตูร์และเสื้อผ้าสำเร็จรูป รวมถึงเครื่องประดับ น้ำหอม และเครื่องสำอาง ภายใต้ชื่อ ปาร์เฟิงฌีว็องชี (Parfums Givenchy) ห้องเสื้อฌีว็องชีก่อตั้งเมื่อ ค.ศ. 1952 โดยดีไซเนอร์ อูแบร์ เดอ ฌีว็องชี และได้เป็นสมาชิกของเฟเดร็องซียงเดอลาโอตกูตูร์เอเดอลามอด ฌีว็องชีเป็นหนึ่งในบริษัทลูกของกลุ่มธุรกิจหรู แอลวีเอ็มเอช

## อ้างอิง

หมวดหมู่:ตราสินค้าไฮแฟชั่น
หมวดหมู่:โอตกูตูร์
หมวดหมู่:แอลวีเอ็มเอช
หมวดหมู่:บริษัทของฝรั่งเศส
ชาโต

[thumb|300x300px|[พระราชวังแวร์ซาย ชาโตที่มีชื่อเสียงที่สุดของฝรั่งเศส]]
**ชาโต** ( หรือนามพหูพจน์ châteaux) คือ คฤหาสน์หรือวังหรือที่พักอาศัยของของเจ้าของที่ดิน  ชนชั้นสูงหรือขุนนาง เจ้าของคฤหาสน์หรือบ้านในชนบทอันงดงามของชนชั้นขุนนางหรือผู้ดี ซึ่งอาจมีหรือไม่มีป้อมปราการก็ได้ โดยดั้งเดิมแล้วจะพบมากในภูมิภาคที่ใช้ภาษาฝรั่งเศส

ปัจจุบันคำว่า *ชาโต* อาจหมายถึงที่อยู่อาศัยอันโอ่อ่าที่สร้างในสไตล์ฝรั่งเศส และยังใช้เรียกที่ดินหรืออสังหาริมทรัพย์ของผู้ผลิตไวน์ โดยเฉพาะในภูมิภาคบอร์โดที่ทำไวน์ของฝรั่งเศส

## อ้างอิง

หมวดหมู่:ประเภทของบ้าน
หมวดหมู่:ชาโต
ชาร์ล โบดแลร์

**ชาร์ล ปีแยร์ โบดแลร์** (; 9 เมษายน ค.ศ. 1821 – 31 สิงหาคม ค.ศ. 1867) เป็นกวี นักเขียนเรียงความ นักแปล และนักวิจารณ์ศิลปะชาวฝรั่งเศส บทกวีของเขาได้รับการยกย่องว่ามีความชำนาญในการใช้จังหวะและสัมผัส อีกทั้งมีกลิ่นอายของความแปลกใหม่ที่ได้รับอิทธิพลมาจากยุคโรแมนติก และมีพื้นฐานจากการสังเกตชีวิตจริง

ผลงานที่โด่งดังที่สุดของเขาคือหนังสือ บทกวี ชื่อ *Les Fleurs du mal* (*ดอกไม้แห่งความชั่วร้าย*) แสดงให้เห็นถึงธรรมชาติของความงามที่เปลี่ยนแปลงไปอย่างรวดเร็วในปารีสที่อุตสาหกรรมกำลังพัฒนาอย่างรวดเร็ว อันเป็นผลมาจากการปรับปรุงกรุงปารีสของโอสมานน์ ในช่วงกลางศตวรรษที่ 19 รูปแบบของบทกวีร้อยแก้วดั้งเดิมของโบดแลร์มีอิทธิพลต่อกวีรุ่นต่อ ๆ มา เช่น ปอล แวร์แลนน์, อาร์ตูร์ แร็งโบ และสเตฟานน์ มาลาร์เม เขาเป็นผู้บัญญัติศัพท์คำว่า modernity (*modernité*) เพื่ออธิบายประสบการณ์ชีวิตอันรวดเร็วในมหานครและหน้าที่ของศิลปะในการถ่ายทอดประสบการณ์นั้น   

## อ้างอิง

หมวดหมู่:คริสต์ศาสนิกชนนิกายโรมันคาทอลิกชาวฝรั่งเศส
หมวดหมู่:เสียชีวิตจากโรคซิฟิลิส
หมวดหมู่:บุคคลที่เสียชีวิตในปี พ.ศ. 2410
หมวดหมู่:บุคคลที่เกิดในปี พ.ศ. 2364
หมวดหมู่:นักเขียนชาวฝรั่งเศส
หมวดหมู่:กวีชาวฝรั่งเศส
อาร์ตูร์ แร็งโบ

**ฌ็อง นีกอลา อาร์ตูร์ แร็งโบ** (; 20 ตุลาคม ค.ศ. 1854 – 10 พฤศจิกายน ค.ศ. 1891) เป็นกวีชาวฝรั่งเศสแนวนอกกรอบและเหนือจริง และมีอิทธิพลต่อวรรณกรรมและศิลปะสมัยใหม่ และเป็นต้นเค้าของลัทธิเหนือจริง

เขาเกิดที่เมืองชาร์เลอวีล เริ่มเขียนหนังสือตั้งแต่อายุยังน้อยอีกทั้งยังเป็นนักเรียนที่มีผลการเรียนยอดเยี่ยม แต่ในช่วงวัยรุ่น เขาได้ละทิ้งการศึกษาในระบบและหนีไปปารีสท่ามกลางสงครามฝรั่งเศส-ปรัสเซีย ในช่วงวัยรุ่นตอนปลายถึงวัยผู้ใหญ่ตอนต้น เขาได้เขียนผลงานวรรณกรรมเป็นส่วนใหญ่ และเมื่ออายุ 20 ปี แร็งโบก็เลิกเขียนวรรณกรรมอย่างสิ้นเชิง หลังจากรวบรวมผลงานสำคัญชิ้นสุดท้ายของเขาชื่อ *Illuminations*

แร็งโบเป็นคนเสเพลและมีจิตใจไม่อยู่นิ่งเขามีความสัมพันธ์ธ์รักที่วุ่นวายและบางครั้งก็รุนแรงกับกวีร่วมสมัยอย่างปอล แวร์แลน กวีร่วมชาติ ซึ่งกินเวลานานเกือบสองปี หลังจากเกษียณอายุจากการเป็นนักเขียน เขาได้เดินทางไปทั่วสามทวีปในฐานะพ่อค้าและนักสำรวจจนกระทั่งเสียชีวิตด้วยโรคมะเร็ง หลังวันเกิดครบรอบ 37 ปี ในฐานะกวี แร็งโบเป็นที่รู้จักดีจากผลงานด้านสัญลักษณ์นิยม และในบรรดาผลงานอื่น ๆ ของเขา แร็งโบเป็นที่รู้จักกันดีในผลงานเรื่อง *A Season in Hell* ซึ่งเป็นผลงานก่อนการมาของวรรณกรรมสมัยใหม่

## อ้างอิง

หมวดหมู่:บุคคลที่เสียชีวิตในปี พ.ศ. 2434
หมวดหมู่:บุคคลที่เกิดในปี พ.ศ. 2397
หมวดหมู่:นักเขียนชาวฝรั่งเศส
หมวดหมู่:กวีชาวฝรั่งเศส
หมวดหมู่:เสียชีวิตจากมะเร็งกระดูก
หมวดหมู่:ชาวฝรั่งเศสที่มีความหลากหลายทางเพศ
ฌอร์ฌ-เออแฌนน์ โอสมานน์

**ฌอร์ฌ-เออแฌนน์ โอสมานน์** (; 27 มีนาคม 1809 11 มกราคม 1891) เป็นข้าราชการชาวฝรั่งเศสที่ดำรงตำแหน่งผู้ว่าราชการเมืองแซน (1853–1870) โดยได้รับเลือกจากจักรพรรดินโปเลียนที่ 3 ให้ดำเนินโครงการปรับปรุงเมืองครั้งใหญ่ด้วยถนนสายใหม่ สวนสาธารณะ และงานสาธารณะในกรุงปารีส ซึ่งมักเรียกกันว่า การปรับปรุงปารีสของโอสมานน์ แม้ในเวลาต่อมาเขาจะถูกวิพากษ์วิจารณ์อย่างหนักจนถูกปลดออกจากตำแหน่งในปี 1870 แต่วิสัยทัศน์ของเขายังคงกำหนดรูปลักษณ์ของใจกลางกรุงปารีสจนถึงปัจจุบัน

## อ้างอิง

หมวดหมู่:บุคคลที่เสียชีวิตในปี พ.ศ. 2434
หมวดหมู่:บุคคลที่เกิดในปี พ.ศ. 2352
หมวดหมู่:สถาปนิกชาวฝรั่งเศส
หมวดหมู่:ชาวฝรั่งเศสเชื้อสายเยอรมัน
เคธ ไวลี

**เคธ คริสโตเฟอร์ ไวลี** (; เกิด 3 ตุลาคม ค.ศ. 1948) เป็นอดีตนักพาราลิมปิกจากบริเตนใหญ่ และบิดาของนักเทนนิสวีลแชร์ จอร์แดน ไวลี ในพาราลิมปิกฤดูร้อน 1984 เขาเข้าแข่งในกรีฑาและยิงปืน เขามีโรค osteogenesis imperfecta ซึ่งเป็นโรคเดียวกันกับลูกสาว

เขาได้เหรียญทองแดงในพาราลิมปิกฤดูร้อน 1984 ประเภทชาย 100 เมตร L3

## อ้างอิง
สโมสรฟุตบอลนิวคาสเซิลยูไนเต็ดในฤดูกาล 2025–26

**ฤดูกาล 2025–26** เป็นฤดูกาลที่ 133 ในประวัติศาสตร์ของสโมสรฟุตบอลนิวคาสเซิลยูไนเต็ดและเป็นฤดูกาลที่ 9 ติดต่อกันในพรีเมียร์ลีก นอกจากลีกในประเทศแล้ว สโมสรยังจะเข้าแข่งขันเอฟเอคัพ อีเอฟแอลคัพ และยูฟ่าแชมเปียนส์ลีก อีกด้วย

## ชุดแข่งขัน

## สตาฟฟ์

 
 

 

## ผู้เล่น

หมายเหตุ: ธงแสดงทีมชาติตามที่กำหนดไว้ภายใต้ กฎเกณฑ์คุณสมบัติของฟีฟ่า. ผู้เล่นอาจมีสัญชาติที่ไม่ใช่ฟีฟ่ามากกว่าหนึ่งสัญชาติ.

## พรีซีซันและนัดกระชับมิตร
ในช่วงพรีซีซัน นิวคาสเซิลยูไนเต็ดประกาศว่าพวกเขาจะมุ่งหน้าสู่สกอตแลนด์เพื่อพบกับเซลติก แชมป์สกอตติชพรีเมียร์ชิป และไปสิงคโปร์เพื่อพบกับอาร์เซนอลทีมร่วมศึกพรีเมียร์ลีกซึ่งเป็นส่วนหนึ่งของ *Singapore's Festival of Football Tournament* นอกจากนี้ ยังได้รับการยืนยันว่าจะไปเยือนเกาหลีใต้เป็นครั้งแรก เพื่อเข้าร่วมการแข่งขัน Coupang Play Series 2025 โดยจะพบกับ K League XI และทอตนัมฮอตสเปอร์

## การแข่งขัน
### ภาพรวม

### พรีเมียร์ลีก

#### ตารางคะแนนลีก

#### ผลงานในลีกโดยรวม

#### ผลงานในลีกแต่ละนัด

#### แมตช์
เมื่อวันที่ 18 มิถุนายน, โปรแกรม พรีเมียร์ลีก ได้ถูกปล่อยออกมา, โดยนิวคาสเซิลจะออกไปเยือน แอสตันวิลลา ในเกมนัดเปิดสุดสัปดาห์.

### เอฟเอคัพ

นิวคาสเซิลถูกจับสลากให้เล่นในบ้านกับ บอร์นมัท ในรอบที่ 3.

### อีเอฟแอลคัพ

### ยูฟ่าแชมเปียนส์ลีก

#### รอบลีก

## อ้างอิง

หมวดหมู่:ฤดูกาลของสโมสรฟุตบอลนิวคาสเซิลยูไนเต็ด
นิวคาสเซิลยูไนเต็ด
รายชื่อยุทโธปกรณ์ในกองทัพอากาศไทย

บทความนี้แสดงรายชื่อยุทโธปกรณ์และอาวุธในกองทัพอากาศไทย

## อากาศยานในประจำการและอนาคต
ในเดือนสิงหาคม 2568 กองทัพอากาศไทยมีเครื่องบินรบจำนวนทั้งสิ้น 97 ลำ แบ่งเป็นเครื่องบินขับไล่พหุภารกิจจำนวน 58 ลำ เครื่องบินขับไล่เบาจำนวน 13 ลำ และเครื่องบินโจมตีเบาจำนวน 26 ลำ

## ดาวเทียม

## อาวุธติดตั้งอากาศยาน

## อาวุธประจำหน่วย

## อาวุธประจำกาย

## บัญชี F-16
กองทัพอากาศไทยมี F-16 ใช้งานรวม 59 ลำ ประสบอุบัติเหตุ 6 ลำ ปลดประจำการ 6 ลำ ปัจจุบันในปี 2025 เหลือใช้งาน 47 ลำ

## อากาศยานในอดีต

## ดูเพิ่ม
* รายชื่อยุทโธปกรณ์ในกองทัพบกไทย
* รายชื่อยุทโธปกรณ์ในกองทัพเรือไทย
* อากาศยานในราชการไทย

## อ้างอิง

หมวดหมู่:กองทัพอากาศไทย
หมวดหมู่:ยุทโธปกรณ์ของไทย
หมวดหมู่:รายชื่อเกี่ยวกับการทหารไทย
ปัญญา อุดชาชน

**ปัญญา อุดชาชน** (เกิด 15 เมษายน พ.ศ. 2499) เป็นนักกฎหมายชาวไทย อดีตตุลาการศาลรัฐธรรมนูญ ก่อนหน้านี้เคยดำรงตำแหน่งเลขาธิการศาลรัฐธรรมนูญ

## การศึกษา
ปัญญา เกิดเมื่อวันที่ 15 เมษายน พ.ศ. 2499 เป็นบุตรนายชารี กับนางบุญมี อุดชาชน ด้านครอบครัวสมรสกับนางวิจิตรา อุดชาชน (ชื่อสกุลเดิม: สุจิตรา เทศประสิทธิ์) เมื่อวันที่ 24 มิถุนายน พ.ศ. 2534 มีบุตร 1 คน คือ กิตติพิชญ์ อุดชาชน

สำเร็จการศึกษาศิลปศาสตรบัณฑิตจากคณะรัฐศาสตร์ มหาวิทยาลัยรามคำแหง นิติศาสตรบัณฑิต จากมหาวิทยาลัยสุโขทัยธรรมาธิราช และนิติศาสตรมหาบัณฑิต กฎหมายมหาชน จากจุฬาลงกรณ์มหาวิทยาลัยจบการศึกษาปริญญาเอก นิติศาสตร์ดุษฎีบัณฑิตจากคณะนิติศาสตร์ปรีดี พนมยงค์ มหาวิทยาลัยธุรกิจบัณฑิตย์ และจบการศึกษาปรัชญาดุษฎีบัณฑิต สาขาวิชาการบริหารกระบวนการยุติธรรม จากคณะนิติศาสตร์ มหาวิทยาลัยธรรมศาสตร์

## การทำงาน
### ศาลรัฐธรรมนูญ
วาระการดำรงตำแหน่งตุลาการศาลรัฐธรรมนูญของปัญญาสิ้นสุดลงเมื่อเดือนพฤศจิกายน พ.ศ. 2567 แต่ยังคงดำรงตำแหน่งต่อไปจนกว่าจะมีการแต่งตั้งผู้ดำรงตำแหน่งแทน

#### ยุบพรรคก้าวไกล
เมื่อวันที่ 7 สิงหาคม พ.ศ. 2567 ในมติยุบพรรคก้าวไกล ปัญญาได้ร่วมลงมติว่าพรรคต้องการล้มล้างการปกครองด้วยวิธีการที่ขัดต่อรัฐธรรมนูญ

#### ถอดถอนเศรษฐา ทวีสิน
วันที่ 14 สิงหาคม พ.ศ. 2567 ศาลรัฐธรรมนูญมีมติถอดถอนเศรษฐา ทวีสิน ออกจากตำแหน่งนายกรัฐมนตรี ด้วยคะแนนเสียง 5 ต่อ 4 เสียง โดยวินิจฉัยว่านายกรัฐมนตรีได้กระทำผิดหลังจากแต่งตั้งพิชิต ชื่นบาน ทนายความผู้เคยต้องโทษคดีอาญา เป็นรัฐมนตรีประจำสำนักนายกรัฐมนตรีในคณะรัฐมนตรีของเขา

## เครื่องราชอิสริยาภรณ์

## อ้างอิง

หมวดหมู่:บุคคลที่เกิดในปี พ.ศ. 2499
หมวดหมู่:บุคคลที่ยังมีชีวิตอยู่
หมวดหมู่:ตุลาการชาวไทย
หมวดหมู่:ตุลาการศาลรัฐธรรมนูญ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
วิรุฬห์ แสงเทียน

**วิรุฬห์ แสงเทียน** (เกิด 27 พฤศจิกายน พ.ศ. 2494) เป็นนักกฎหมายชาวไทย ปัจจุบันดำรงตำแหน่งเป็นตุลาการศาลรัฐธรรมนูญ และอดีตผู้พิพากษาอาวุโสในศาลฎีกา

หมวดหมู่:บุคคลที่เกิดในปี พ.ศ. 2494
หมวดหมู่:บุคคลที่ยังมีชีวิตอยู่
หมวดหมู่:ตุลาการศาลรัฐธรรมนูญ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์

## การศึกษา
วิรุฬห์สำเร็จการศึกษาปริญญาตรีนิติศาสตรบัณฑิตจากมหาวิทยาลัยธรรมศาสตร์

## การทำงาน
ในเดือนกุมภาพันธ์ พ.ศ. 2558 วิรุฬห์ได้รับการแต่งตั้งให้เป็น 1 ใน 9 ผู้พิพากษาที่ทำหน้าที่พิจารณาคดีของยิ่งลักษณ์ ชินวัตร อดีตนายกรัฐมนตรีเกี่ยวกับคดีโครงการรับจำนำข้าวของรัฐบาล

### ศาลฎีกา
วิรุฬห์ดำรงตำแหน่งรองประธานศาลฎีกา

### ศาลรัฐธรรมนูญ
พระบาทสมเด็จพระวชิรเกล้าเจ้าอยู่หัวได้มีพระบรมราชโองการโปรดเกล้าฯ แต่งตั้งวิรุฬห์ให้เป็นตุลาการศาลรัฐธรรมนูญเมื่อวันที่ 1 เมษายน พ.ศ. 2563 และได้ประกาศลงใน *[[ราชกิจจานุเบกษา]]* เมื่อวันที่ 6 เมษายน พ.ศ. 2563

## เครื่องราชอิสริยาภรณ์

## อ้างอิง
การแจกแจงปัวซง

ในทฤษฎีความน่าจะเป็นและสถิติวิเคราะห์ **การแจกแจงปัวซง** เป็นการแจกแจงที่อธิบายถึงจำนวนเหตุการณ์ที่สนใจ ซึ่งเกิดขึ้นในช่วงเวลาใดเวลาหนึ่งและขอบเขตใดขอบเขตหนึ่ง การแจกแจงนี้สามารถประยุกต์ใช้กับจำนวนเหตุการณ์ในรูปแบบอื่นที่ไม่จำกัดแค่เวลา เช่น จำนวนเหตุการณ์ในพื้นที่หรือปริมาตรที่กำหนด การแจกแจงนี้ตั้งชื่อตามซีเมอง เดอนี ปัวซง นักคณิตศาสตร์ขาวฝรั่งเศส

ในการแจกแจงปัวซง หากจำนวนเหตุการณ์ที่มีการคาดหมายคือ λ ความน่าจะเป็นที่จะเกิดเหตุการณ์  𝑘 ครั้งสามารถคำนวณได้จากสมการดังนี้:
:\frac{\lambda^k e^{-\lambda}}{k!} .

ตัวอย่างเช่น ศูนย์รับสายโทรศัพท์ของบริษัทแห่งหนึ่งรับสายเฉลี่ย 𝜆 = 3 ครั้งต่อนาที ซึ่งจำนวนครั้งในการโทรของแต่ละนาทีเป็นอิสระต่อกัน ดังนั้นจำนวนครั้งการโทร 𝑘 ครั้งในหนึ่งนาทีจึงมีลักษณะการแจกแจงแบบปัวซง เช่น โอกาสที่จะได้รับสายหนึ่งในสี่ครั้งต่อหนึ่งนาทีรวมกัน 0.77 ขณะที่การไม่รับสาย หรือรับสายมากกว่าห้าครั้งขึ้นไป จะมีโอกาสประมาณ 0.23

## คำจำกัดความ
ถ้าตัวแปรสุ่มไม่ต่อเนื่อง 𝑋 มีการแจกแจงปัวซองที่พารามิเตอร์ 𝜆>0 สามารถเขียนฟังก์ชันมวลความน่าจะเป็นได้ดังนี้:
:f(k; \lambda) = \Pr(X{=}k)= \frac{\lambda^k e^{-\lambda}}{k!},

โดยที่
*  คือจำนวนครั้งของเหตุการณ์ (k = 0, 1, 2, \ldots)
*  คือค่าคงที่ของออยเลอร์ (e = 2.71828\ldots)
* *k*! = *k*(*k–*1) ··· (3)(2)(1) คือแฟกทอเรียล

จำนวนจริงบวก 𝜆 มีค่าเท่ากับค่าความคาดหมายของตัวแปรสุ่ม 𝑋 และมีค่าเท่ากับความแปรปรวนด้วยเช่นกัน
:\lambda = \operatorname{E}(X) = \operatorname{Var}(X).

กรณีทั่วไปที่ทราบอัตราการเกิดเหตุการณ์เฉลี่ย 𝑟 ต่อหน่วยเวลา และพิจารณาช่วงเวลา 𝑡 หน่วย จะได้ว่า 𝜆=𝑟𝑡 และสามารถเขียนออกมาเป็นสูตรได้นี้:
: P(k \text{ events in interval } t) = \frac{(rt)^k e^{-rt}}{k!}.

### ตัวอย่าง
การแจกแจงปัวซงสถานการณ์ที่จำนวนเหตุการณ์ที่อาจเกิดขึ้นมีจำนวนมาก แต่แต่ละเหตุการณ์เกิดขึ้นค่อนข้างน้อย เช่น
* การโทรศัพท์เข้าสู่ศูนย์รับสายโทรศัพท์ของบริษัทแห่งหนึ่งในต่ละช่วงเวลา
* จำนวนกัมมันตภาพรังสีที่สลายในช่วงเวลาหนึ่งนาที
* จำนวนผู้ป่วยที่เข้ารับการรักษาในโรงพยาบาลแต่ละวัน

## อ้างอิง

หมวดหมู่:คณิตศาสตร์เชิงการจัดในการแจกแจง
เครื่องอิสริยาภรณ์กิตติคุณแห่งการทูต

**เครื่องอิสริยาภรณ์กิตติคุณแห่งการทูต** (, ) คือเครื่องอิสริยาภรณ์ของประเทศเกาหลีใต้ เครื่องอิสริยาภรณ์นี้มอบให้ทั้งชาวเกาหลีใต้และชาวต่างประเทศที่สร้างชื่อเสียงให้แก่ประเทศเกาหลีใต้ และมีส่วนในการกระชับความสัมพันธ์อันดีระหว่างประเทศ เครื่องอิสริยาภรณ์นี้มีผู้ได้รับไม่มากนัก โดยมักจะมอบให้ไม่กี่รายต่อปี และเป็นหนึ่งในเครื่องอิสริยาภรร์ชั้นสูงสุดในระบบเกียรติยศของประเทศเกาหลีใต้

## ลำดับชั้น
เครื่องอิสริยาภรณ์นี้มีทั้งสิ้นห้าชั้น ชั้นแรกเป็นชั้นสายสะพายซึ่งมีสองชั้นย่อย นอกจากนั้นมีเพียงชั้นละหนึ่งชั้น ดังตารางต่อไปนี้:

## สมาชิกอิสริยาภรณ์ที่มีชื่อเสียง
### ชาวเกาหลีใต้
* พัก ฮัง-ซอ, อดีตผู้ฝึกสอนฟุตบอลทีมชาติเวียดนาม

### ชาวไทย
* พระบาทสมเด็จพระวชิรเกล้าเจ้าอยู่หัว (ขณะดำรงพระยศเป็น สมเด็จพระบรมโอรสาธิราชฯ สยามมกุฎราชกุมาร)
* สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
* ธานินทร์ กรัยวิเชียร
* ประมาณ อดิเรกสาร

## อ้างอิง

หมวดหมู่:เครื่องอิสริยาภรณ์เกาหลีใต้
หมวดหมู่:ก่อตั้งในปี พ.ศ. 2506
เครื่องอิสริยาภรณ์ธงชาติ

**เครื่องอิสริยาภรณ์ธงชาติ** () เป็นเครื่องอิสริยาภรณ์ชั้นที่สองและเก่าแก่ที่สุดของประเทศเกาหลีเหนือ ถูกสร้างขึ้นเมื่อวันที่ 12 ตุลาคม พ.ศ. 2491 หลังจากสถาปนาประเทศเกาหลีเหนือได้หกสัปดาห์ โดยตั้งตามชื่อธงชาติของประเทศ

เครื่องอิสริยาภรณ์นี้มอบให้กับเจ้าหน้าที่ทางการทหารระดับสูงของเกาหลีเหนือ หรือผู้กระทำคุณประโยชน์ทางด้านการเมือง ด้านศิลปวัฒนธรรม และเศรษฐกิจของเกาหลีเหนือ โดยมอบให้ทั้งพลเมืองเกาหลีเหนือและชาวต่างประเทศ กรณีเป็นสมาชิกพรรคแรงงานเกาหลีเหนือจะมีการมอบตามปีที่เป็นสมาชิก เริ่มจากชั้นที่สามเมื่อเป็นสมาชิกพรรคครบ 15 ปี ชั้นที่สองเมื่อเป็นสมาชิกพรรคครบ 20 ปี และชั้นที่หนึ่งเมื่อเป็นสมาชิกพรรคครบ 25 ปี

## ลำดับชั้น
เครื่องอิสริยาภรณ์นี้มีทั้งสิ้นสามชั้น โดยจะมีลักษณะแตกต่างกันเพียงเล็กน้อย ดังนี้

## สมาชิกอิสริยาภรณ์ที่มีชื่อเสียง
* : พระบาทสมเด็จพระวชิรเกล้าเจ้าอยู่หัว
* : พระบาทสมเด็จพระนโรดม สีหนุ
* : ยอซีป บรอซ ตีโต
* : ฟีเดล กัสโตร
* : นัสซิงเบ เอยาเดมา
* : ไซอัด บาร์รี
* : ฮุสนี มุบาร็อก

## อ้างอิง

หมวดหมู่:เครื่องอิสริยาภรณ์เกาหลีเหนือ
หมวดหมู่:ก่อตั้งในปี พ.ศ. 2491
เครื่องราชอิสริยาภรณ์พระเจ้าการ์โลสที่ 3

**เครื่องราชอิสริยาภรณ์พระเจ้าการ์โลสที่ 3** () เป็นเครื่องราชอิสริยาภรณ์งแห่งประเทศสเปน และเป็นเครื่องราชอิสริยาภรณ์ชั้นสูงสามลำดับแรกของประเทศร่วมกับเครื่องราชอิสริยาภรณ์อิซเบลลาชาวคาทอลิกและเครื่องราชอิสริยาภรณ์กิตติคุณฝ่ายพลเรือน สร้างขึ้นเมื่อวันที่ 19 กันยายน พ.ศ. 2314 โดยพระเจ้าการ์โลสที่ 3 แห่งสเปน มีคำขวัญว่า *Virtuti et mérito* ("ด้วยคุณธรรมและความชอบ") เพื่อมอบให้แก่ผู้ดำรงตำแหน่งทางการเมือง ผู้นำประเทศ และเจ้าหน้าที่ระดับสูงของรัฐ รวมไปถึงผู้กระทำการอันเป็นคุณูปการต่อประเทศสเปนและราชบัลลังก์ ซึ่งคล้ายกับการมอบเครื่องราชอิสริยาภรณ์จุลจอมเกล้าในประเทศไทย โดยมีการมอบให้กับทั้งชาวสเปนและชาวต่างประเทศ

## ประวัติ
พระเจ้าการ์โลสที่ 3 แห่งสเปนทรงจัดตั้งภราดรภาพนี้ขึ้นหลังจากที่พระราชนัดดาพระองค์แรกประสูติ เพื่อแสดงความขอบคุณต่อพระเจ้าและพระแม่มารีภายใต้ฐานานุกรม “ปฏิสนธินิรมล” ซึ่งพระองค์ทรงเลื่อมใสอย่างลึกซึ้ง โดยแรกเริ่มภราดรภาพมี 2 ชั้น คือ อัศวินประถมาภรณ์ และอัศวินตริตาภรณ์ ต่อมามีการเพิ่มชั้นอัศวินพิเศษ และมีการกำหนดคุณสมบัติให้เฉพาะชนชั้นสูงชาวสเปนและเลื่อมใสในคริสตจักรโรมันคาทอลิกอย่างเข้มข้นเท่านั้น

ในปี พ.ศ. 2390 ได้เปลี่ยนสถานะจากภราดรภาพสู่เครื่องราชอิสริยาภรณ์ และในปี พ.ศ. 2421 ได้เพิ่มชั้นสายสร้อยซึ่งเป็นชั้นสูงสุด ปัจจุบันมีทั้งหมด 5 ชั้น โดยมีพระมหากษัตริย์สเปนเป็นประธานแห่งเครื่องราชอิสริยาภรณ์ และมีนายกรัฐมนตรีสเปนเป็นัครมหาเสนาบดีของเครื่องราชอิสริยาภรณ์

## ลำดับชั้น
เครื่องอิสริยาภรณ์นี้มีทั้งสิ้นห้าชั้น ดังต่อไปนี้

*ชั้นสายสร้อย – จำกัดไว้ให้กับชาวสเปน 25 ราย
*ชั้นประถมาภรณ์ – จำกัดไว้ให้ชาวสเปน 100 ราย
*ชั้นตริตาภรณ์แห่งสมาชิก - จำกัดไว้ให้กับชาวสเปน 200 ราย
*ชั้นตริตาภรณ์ - ไม่จำกัดจำนวน
*ชั้นเบญจมาภรณ์ - ไม่จำกัดจำนวน

ในที่นี้มิได้รวมสำหรับที่มอบให้แก่ชาวต่างประเทศแต่อย่างใด

### ลักษณะแห่งอิสริยาภรณ์

## อ้างอิง

หมวดหมู่:เครื่องราชอิสริยาภรณ์สเปน
สุรจิตต์ พงษ์สิงห์วิทยา

**สุรจิตต์ พงษ์สิงห์วิทยา** (เกิด 17 มิถุนายน พ.ศ. 2523)  เป็นนักการเมืองชาวไทย ดำรงตำแหน่ง สมาชิกสภากรุงเทพมหานคร เขตลาดกระบัง สังกัดนักการเมืองพรรคอิสระ และอดีตประธานสภากรุงเทพมหานคร(คนที่ 24)

## ประวัติ
การศึกษา จบปริญญาตรี วิทยศาสตรบัณฑิต มหาวิทยาลัยขอนแก่น
ปริญญาโท Engineering Management, University of Technology Sydney, ออสเตรเลีย
ปริญญาโท Master of Professional Accounting, University of Western Sydney, ออสเตรเลีย
ปริญญาเอก Professional Doctorates Central Queensland University, ออสเตรเลีย

หมวดหมู่:บุคคลที่ยังมีชีวิตอยู่
หมวดหมู่:นักการเมืองไทย
หมวดหมู่:สมาชิกสภากรุงเทพมหานคร
หมวดหมู่:ชาวไทยเชื้อสายอินเดีย
หมวดหมู่:บุคคลจากมหาวิทยาลัยขอนแก่น
หมวดหมู่:นักการเมืองพรรคเพื่อไทย
หมวดหมู่:ประธานสภากรุงเทพมหานคร

## การทำงาน

สุรจิตต์ขยายความร่วมมือระหว่างกรุงเทพฯ กับเมืองใหญ่ ๆ ทั่วโลก เช่น ลอนดอน ไมอามี และโฮโนลูลู

เมื่อวันที่ 3 กรกฎาคม พ.ศ. 2568 สมาชิกสภาจำนวน 25 คนได้ยื่นญัตติเพื่อเลือกประธานสภากรุงเทพมหานครคนใหม่ ญัตติดังกล่าวจะถูกรวมอยู่ในวาระการประชุมสภาครั้งต่อไป

เมื่อวันที่ 24 กรกฎาคม พ.ศ. 2568 หนังสือพิมพ์ *[[บางกอกโพสต์]]* รายงานว่าสุรจิตต์จะลาออกจากตำแหน่งประธานสภาในวันที่ 29 กรกฎาคม พ.ศ. 2568 

## อ้างอิง
กนกนุช กลิ่นสังข์

**กนกนุช กลิ่นสังข์** (เกิด 19 ธันวาคม พ.ศ. 2501)  เป็นนักการเมืองสตรีชาวไทย อดีตสมาชิกสภากรุงเทพมหานคร เขตดอนเมือง

## ประวัติ
กนกนุช เกิดเมื่อวันที่ 19 ธันวาคม พ.ศ. 2501 สำเร็จการศึกษาระดับปริญญาตรี คณะรัฐศาสตร์ จากมหาวิทยาลัยรามคำแหง และระดับปริญญาโท คณะรัฐศาสตร์ จากมหาวิทยาลัยสุโขทัยธรรมาธิราช

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:สมาชิกสภากรุงเทพมหานคร
หมวดหมู่:พรรคเพื่อไทย
หมวดหมู่:พรรคโอกาสใหม่
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
Xiphactinus

***Xiphactinus*** (จากภาษาละตินและกรีกแปลว่า "ดาบกระเบน") เป็นสกุลของปลาที่มีก้านครีบนักล่าขนาดใหญ่ที่สูญพันธุ์แล้ว ซึ่งมีชีวิตอยู่ในช่วง Albian ตอนปลายถึง Maastrichtian ตอนปลาย สกุลนี้มีความยาวได้ถึง  และมีลักษณะผิวเผินคล้ายกับวงศ์ปลาตาเหลือกเขี้ยวขนาดใหญ่ เป็นสมาชิกของอันดับ Ichthyodectiformes ที่สูญพันธ์แล้ว ซึ่งประกอบด้วยญาติใกล้ชิดของ teleosts สมัยใหม่ ชนิด *Portheus molossus* ได้รับการอธิบายจาก Cope เป็นชื่อพ้องรองของ *X. audax* ซากโครงกระดูกของ *Xiphactinus* มาจาก Carlile Shale และหินปูนกรีนฮอร์นในรัฐแคนซัส (ที่มีการค้นพบฟอสซิล *Xiphactinus* ชนิดแรกในคริสต์ทศวรรษ 1850 ที่ Niobrara Chalk) และหมวดหินยุคครีเทเชียสทั้งหมดในอีสต์โคสต์ (ส่วนใหญ่อยู่ในรัฐจอร์เจีย รัฐแอลาแบมา รัฐนอร์ทแคโรไลนา และรัฐนิวเจอร์ซีย์) ในประเทศสหรัฐ เช่นเดียวกันในยุโรป ออสเตรเลีย หมวดหินคางุกและหมวดหินแอชวิลล์ในประเทศแคนาดา หมวดหินลาลูนาในเวเนซุเอลา และหมวดหินซาลามังกาในอาร์เจนตินา
 
## ในวัฒนธรรมร่วมสมัย

ในเดือนตุลาคม ค.ศ. 2010 ทอม สโลน (รีพับลิกัน-จากเมืองลอว์เรนซ์) สมาชิกสภาผู้แทนราษฎรรัฐแคนซัส ประกาศว่าเขาจะเสนอร่างกฎหมายเพื่อให้ *Xiphactinus audax* หรือที่เรียกกันว่า "X-fish" เป็นฟอสซิลประจำรัฐแคนซัส ในที่สุด *[[Tylosaurus]]* กลับได้รับเลือกแทน

## หมายเหตุ

 
## อ้างอิง

 
## แหล่งข้อมูลอื่น

* Carnegie Museum 
* Oceans of Kansas
* a painting and information 
* BBC
* Canadian Fossil Discovery Centre 
 

 
หมวดหมู่:Ichthyodectiformes
หมวดหมู่:สกุลปลาในทะเล
หมวดหมู่:ฟอสซิลในประเทศแคนาดา
หมวดหมู่:ฟอสซิลในประเทศสหรัฐ
หมวดหมู่:ปลาปลายยุคครีเทเชียสในทวีแอเมริกาใต้
หมวดหมู่:ฟอสซิลในประเทศ
ภูมะเขือ

**ภูมะเขือ** หรือ **ภนุมตรอบ** (, *ภฺนํตฺรบ่*; ) เป็นเนินเขาที่ตั้งอยู่บนอำเภอกันทรลักษ์ ใกล้กับปราสาทพระวิหารประมาณ  พื้นที่ดังกล่าวเป็นพื้นที่พิพาทระหว่างไทยและกัมพูชา และเป็นจุดชนวนความขัดแย้งเรื่องพรมแดนระหว่างสองประเทศในปี พ.ศ. 2551–2554 และ พ.ศ. 2568

ระหว่างความขัดแย้งในปี พ.ศ. 2551 ได้มีการยื่นคำร้องขอตีความต่อศาลยุติธรรมระหว่างประเทศ ว่าคำตัดสินในปี พ.ศ. 2505 ซึ่งมอบอำนาจอธิปไตยเหนือปราสาทให้แก่กัมพูชา ไม่ครอบคลุมถึงภูมะเขือ ซึ่งข้อพิพาทเกี่ยวกับภูมะเขือจะต้องได้รับการแก้ไขด้วยวิธีการทวิภาคี เนินเขาแห่งนี้เกิดการสู้รบอย่างหนักในความขัดแย้งปี พ.ศ. 2568 แต่ไทยก็สามารถยึดคืนมาได้และได้สร้างถนนที่เชื่อมต่อไปยังภูมะเขือและตั้งชื่อว่าถนนนักรบไทย

## ดูเพิ่ม
* อนุสรณ์เกียรติภูมิภูมะเขือ

## อ้างอิง

มะเขือ
หมวดหมู่:อาณาเขตที่เป็นข้อพิพาทในเอเชียตะวันออกเฉียงใต้
หมวดหมู่:กรณีพิพาทเรื่องอาณาเขตไทย
หมวดหมู่:กรณีพิพาทเรื่องอาณาเขตกัมพูชา
หมวดหมู่:เขตแดนกัมพูชา–ไทย
หมวดหมู่:กรณีพิพาทชายแดนไทย–กัมพูชา
พิธีสืบชะตา

200px|thumb|พิธีสืบชะตา ทำบุญขึ้นบ้านใหม่ของคนภาคเหนือ

**พิธีสืบชะตา** หรือสืบชาตา อ่านเป็นภาษาล้านนาว่า **พิธีสืบจ๊ะต๋า** เป็นพิธีกรรมตามความเชื่อของชาวล้านนา มีเป้าหมายเพื่อต่ออายุ ปัดเป่าสิ่งที่ไม่ดีออกจากชีวิต  ปลุกขวัญกําลังใจแก่ผู้เข้าร่วมพิธี สร้างความกตัญญูกตเวทีต่อบรรพชน และเป็นประเพณีของบ้านเมือง ประเพณีสืบชะตาไม่เพียงปรากฏแพร่หลายในภาคเหนือของไทยเท่านั้น แต่ยังพบได้ในสังคมของคนไทใหญ่ ยอง และเขิน บริเวณรัฐฉานของพม่า รวมถึงกลุ่มชาติพันธุ์ละว้าในตอนเหนือของไทยด้วย

พิธีสืบชะตาสามารถแบ่งออกเป็น 3 ประเภทคือ คือ สืบชะตาคน (และสัตว์) สืบชะตาบ้าน และสืบชะตาเมือง สืบชะตาคนนิยมทำเมื่อขึ้นบ้านใหม่ ย้ายที่อยู่ใหม่ ได้รับยศหรือตำแหน่งสูงขึ้น วันเกิดที่ครบรอบ เช่น 24 ปี 36 ปี 48 ปี 60 ปี 72 ปี เป็นต้น หรือฟื้นจากป่วยหนัก หรือมีผู้ทักทายว่าชะตาไม่ดี จำเป็นต้องสะเดาะเคราะห์และสืบชะตา เป็นต้น สำหรับสืบชะตาบ้าน นิยมทำเมื่อคนในหมู่บ้านประสบความเดือดร้อน หรือเจ็บไข้ได้ป่วยกันทั่วไปในหมู่บ้าน อาจทำกันในวันปากปี ปากเดือน หรือปากวัน คือวันที่หนึ่ง สอง หรือสามวันหลังวันเถลิงศก ส่วนสืบชะตาเมือง จัดขึ้นเมื่อบ้านเมืองเกิดความเดือดร้อนจากอิทธิพลของดาวพระเคราะห์ตามความเชื่อทางโหราศาสตร์

## อ้างอิง

หมวดหมู่:ประเพณีไทย
หมวดหมู่:การเคลื่อนย้ายและการย้ายที่ตั้งใหม่
หมวดหมู่:วัฒนธรรมล้านนา
ตำนานพระเจ้าห้าพระองค์

[thumb|กลุ่มพระเจ้าห้าพระองค์ [วัดหนังราชวรวิหาร]]
[thumb|มหาวิหารพระพุทธเจ้าห้าพระองค์ [วัดพระธาตุผาซ่อนแก้ว]]
**ตำนานพระเจ้าห้าพระองค์** เป็นตำนานพื้นบ้านที่แพร่หลายในทุกภาคของประเทศไทย บางแห่งเรียก ตำนานพญากาเผือก ในภาคเหนือบางถิ่นเรียกว่า อานิสงส์ผางประทีป แม่กาเผือก พระเจ้าห้าตน ตำนานเวียงกาหล และตำนานดอยสิงคุตตระ เป็นต้น ภาคอีสานบางถิ่นเรียกว่า กาเผือก ตำนานพระธาตุเชิงชุม ภาคกลางบางถิ่นเรียกว่า กาขาว ต้นเหตุลอยกระทง ปัญจพุทธพยากรณ์ เป็นต้น และในภาคใต้บางถิ่น เรียกว่า พระเจ้าสามเณร

## เนื้อหาและสำนวน
เนื้อหาตำนานเป็นการเล่าเรื่องประวัติของพระพุทธเจ้าทั้ง 5 พระองค์ ในภัทรกัปป์หรือกัปป์ปัจจุบัน แบ่งเป็น พระอดีตพุทธเจ้า 3 พระองค์ คือพระกุกกุสันธะ พระโกนาคม และพระกัสสปะ พระปัจจุบันพุทธเจ้า 1 พระองค์ คือ พระโคตมะ และพระอนาคตพุทธเจ้า 1 พระองค์ คือ พระศรีอาริยเมตไตรย พระพุทธเจ้าทั้งห้าพระองค์มีนามเนื่องด้วยแม่สัตว์ชนิดนั้น ๆ คือพระกกุสันธะ (กุกกุฏ-ไก่) พระกัสสปะ (กัจฉปะ-เต่า) พระโกนาคม (นาค) พระศากยโคคม (โค) และพระศรีอาริยเมตไตรย์ (สีห์/สิงห์)

ตำนานพระเจ้าห้าพระองค์อาจแบ่งได้เป็นสองสำนวน คือ *แบบศักราชพระเจ้าห้าพระองค์* แต่งขึ้นตามโครงสร้างเนื้อหาของคัมภีร์พุทธวงศ์และอนาคตวงศ์กล่าวถึงประวัติของพระพุทธเจ้าทั้งห้าพระองค์ตามลำดับพุทธกาล มีฉบับเก่าแก่เช่นใน *คัมภีร์ปัญจพุทธศักราชวรรณนา* สันนิษฐานว่าพระเถระชาวล้านนาแต่ง ประมาณพุทธศตวรรษที่ 21–23 อีกสำนวนคือ *แบบตำนานกาเผือก* มีลักษณะเป็นวรรณกรรมท้องถิ่นประเภทนิทานอธิบายเหตุ แสดงถึงกำเนิด และความเกี่ยวข้องสัมพันธ์กันของพระพุทธเจ้าทั้งห้าพระองค์ในภัทรกัป ในอดีต ปัจจุบันและอนาคต แต่งเป็นตำนานเล่าเรื่องย้อนไปเมื่อครั้งต้นกัป เมื่อพระบรมโพธิสัตว์ทั้งห้าเกิดในฟองไข่ของแม่กาเผือก บางครั้งท้ายเรื่องก็เล่า
ประวัติของพระพุทธเจ้าแต่ละพระองค์ตามแบบศักราชพระเจ้าห้าพระองค์ประกอบ มักปรากฏแพร่หลายในภาคเหนือ และภาคอีสาน

## ผลสืบเนื่อง
ตำนานพระเจ้าห้าพระองค์เป็นต้นกำเนิดประเพณีต่าง ๆ เช่น ประเพณีไหลเรือไฟ ประเพณียี่เป็ง ประเพณีไต้ประทีป ประเพณีทานตุง อีกทั้งยังมีบทบาทในทางการเมือง หรือการนำไปใช้อ้างอิงในกฎหมายตราสามดวง และมีบทบาทเป็นแรงบันดาลใจในการสร้างสรรค์งานศิลปกรรมต่าง ๆ ที่เกี่ยวข้องกับพระศรีอริยเมตไตรย มีการใช้คาถาพระเจ้าห้าพระองค์เป็นคาถาสำคัญในการปลุกเสกและผูกเป็นคาถาอื่น ๆ หรือเลขยันต์ต่าง ๆ รวมถึงมีอิทธิพลต่อการสร้างเครื่องรางของขลัง ทั้งพระเครื่อง ตะกรุด

กรมส่งเสริมวัฒนธรรมได้ขึ้นทะเบียนมรดกภูมิปัญญาทางวัฒนธรรมของประเทศไทย เมื่อ พ.ศ. 2553 ในสาขาวรรณกรรมพื้นบ้านและภาษา

## อ้างอิง

หมวดหมู่:วรรณกรรมศาสนาพุทธ
หมวดหมู่:คติชนไทย
มาซาย

**มาซาย** สามารถหมายถึง
* ชาวมาซาย
* ภาษามาซาย
ภาษามาซาย

**ภาษามาซาย** (Maasai) ซึ่งในอดีตสะกดว่า Masai หรือเรียกอีกชื่อหนึ่งว่า "มา" (Maa) เป็นภาษากลุ่มไนลอติกตะวันออก ที่พูดโดยชาวมาซายซึ่งอาศัยอยู่ทางตอนใต้ของประเทศเคนยาและตอนเหนือของประเทศแทนซาเนีย มีจำนวนผู้พูดประมาณ 1.5 ล้านคน

## อ้างอิง

## บรรณานุกรม
*
*Andrason, A. and Karani, M. 2017. The perfective form in Arusa – A cognitive-grammaticalization model. Asian and African Studies, 26:1, pp. 69-101.
*
*Karani, M. Kotikash, L. and Sentero, P. 2014. A Unified Standard Orthography for Maa Languages, Kenya and Tanzania: Arusa, Ilchamus, Maasai/Kisongo, Parakuyu, Samburu, Monograph series No. 257. Cape Town, CASAS.
*Karani, M. (2018) "Syntactic categories and the verb-argument complex in Parakuyo Maasai". PhD Thesis, Stellenbosch University.
*Mol, Frans (1995) *Lessons in Maa: a grammar of Maasai language*. Lemek: Maasai Center.
*Mol, Frans (1996) *Maasai dictionary: language & culture* (Maasai Centre Lemek). Narok: Mill Hill Missionary.
*Tucker, Archibald N. & Mpaayei, J. Tompo Ole (1955) *A Maasai grammar with vocabulary*. London/New York/Toronto: Longmans, Green & Co.
*Vossen, Rainer (1982) *The Eastern Nilotes. Linguistic and historical reconstructions* (Kölner Beiträge zur Afrikanistik 9). Berlin: Dietrich Reimer.

## แหล่งข้อมูลอื่น
*Maa language project
*Doris L. Payne & Leonard Ole-Kotikash: English-Maasai and Maasai-English dictionary

หมวดหมู่:ภาษา
มาซาย
มาซาย
หมวดหมู่:กลุ่มภาษามา
หมวดหมู่:ชาวมาซาย
หมวดหมู่:ภาษากริยา–ประธาน–กรรม
หมวดหมู่:ภาษาแบบวรรณยุกต์
ปอ

**ปอ** เป็นชื่อพืชเส้นใย ที่นิยมใช้ในการนำไปสานทำกระสอบ พรม เสื่อ โดยใบปอ สามารถนำมาใช้ทำอาหารได้ สายพันธุ์ปอในประเทศไทย อาทิ ปอแก้ว ปอกระเจา

## อ้างอิง
* ปอ - สารานุกรมสำหรับเยาวชน

หมวดหมู่:ปอ
หมวดหมู่:วัสดุบรรจุภัณฑ์
หมวดหมู่:ผักกินใบ
หมวดหมู่:วัสดุที่สามารถย่อยสลายทางชีวภาพได้
สมบัติทางประสาทสัมผัส

**สมบัติทางประสาทสัมผัส** () เป็นคุณสมบัติของอาหาร น้ำ หรีอสารอื่น ๆ ตามการรับรู้ผ่านประสาทสัมผัส ได้แก่ การรับรู้รส การมองเห็น การรับรู้กลิ่น และการสัมผัส

ในการตรวจสอบเนื้อสัตว์และสัตว์ปกของกระทรวงเกษตรสหรัฐแบบดั้งเดิม ผู้ตรวจสอบจะดำเนินการตามขั้นตอนของการตรวจสอบสมบัติทางประสาทสัมผัสเพื่อตรวจหาโรคหรือการปนเปื้อน วิธีการเช่นนี้มีส่วนช่วยในการตรวจหาจุลชีพก่อโรคในอาหารที่มองไม่เห็นด้วยตาเปล่าซึ่งเป็นสาเหตุของภาวะอาหารเป็นพิษ

## อ้างอิง

หมวดหมู่:ระบบรับความรู้สึก
หมวดหมู่:ความปลอดภัยด้านอาหาร
การเลือกตั้งสมาชิกสภาผู้แทนราษฎรจังหวัดเชียงราย เขต 7 แทนตำแหน่งที่ว่าง พ.ศ. 2568

**การเลือกตั้งสมาชิกสภาผู้แทนราษฎรจังหวัดเชียงราย เขต 7 แทนตำแหน่งที่ว่าง พ.ศ. 2568** เป็นการเลือกตั้งสมาชิกสภาผู้แทนราษฎรจังหวัดเชียงราย แทนที่พิเชษฐ์ เชื้อเมืองพาน ที่ศาลรัฐธรรมนูญมีคำวินิจฉัยให้พ้นจากตำแหน่ง โดยกำหนดให้มีการเลือกตั้งในวันที่ 14 กันยายน พ.ศ. 2568

## ที่มา
เมื่อวันที่ 17 กรกฎาคม พ.ศ. 2568 ศาลรัฐธรรมนูญ มีมติรับคำร้องของภัณฑิล น่วมเจิม สมาชิกสภาผู้แทนราษฎรกรุงเทพมหานคร พรรคประชาชน และสมาชิกสภาผู้แทนราษฎรอีก 120 คนในกรณีที่พิเชษฐ์ เชื้อเมืองพาน สมาชิกสภาผู้แทนราษฎรจังหวัดเชียงราย ในฐานะรองประธานสภาผู้แทนราษฎรคนที่หนึ่ง มีส่วนในทางตรงหรือทางอ้อมในการใช้งบประมาณของสำนักงานเลขาธิการสภาผู้แทนราษฎร ซึ่งอาจขัดต่อบทบัญญัติมาตรา 144 ของรัฐธรรมนูญแห่งราชอาณาจักรไทย พุทธศักราช 2560 ทั้งนี้ ศาลมิได้สั่งให้พิเชษฐ์หยุดปฏิบัติหน้าที่แต่อย่างใด ต่อมาในวันที่ 1 สิงหาคม พ.ศ. 2568 ศาลรัฐธรรมนูญมีคำวินิจฉัยให้พิเชษฐ์พ้นจากความเป็นสมาชิกสภาผู้แทนราษฎรและตัดสิทธิเลือกตั้งเป็นเวลา 10 ปี เนื่องจากพบว่ามีการกระทำขัดต่อรัฐธรรมนูญมาตรา 144 จริง จึงทำให้ตำแหน่งว่างลงและต้องจัดการเลือกตั้งใหม่ภายใน 45 วัน

## ผู้สมัคร
คณะกรรมการการเลือกตั้งกำหนดวันเปิดรับสมัครรับเลือกตั้งในวันที่ 13 – 17 สิงหาคม พ.ศ. 2568 โดยพรรคการเมืองที่ส่งผู้สมัครรับเลือกตั้งมีรายชื่อดังต่อไปนี้

### รายละเอียดผู้สมัคร
#### หมายเลข 1 : สง่า พรมเมือง
อดีตสมาชิกสภาองค์การบริหารส่วนจังหวัดเชียงราย อำเภอเชียงแสน สังกัดพรรคเพื่อไทย

#### หมายเลข 2 : สุทัศน์ ยาละ
อดีตที่ปรึกษาประจำคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎร อดีตผู้สมัครสมาชิกสภาองค์การบริหารส่วนจังหวัดเชียงราย อำเภอเวียงแก่น สังกัดพรรคประชาชน

## ปฏิกิริยาในการรับสมัคร
* พรรคพลังประชารัฐ เป็นพรรคที่ประกาศส่งผู้สมัครลงเลือกตั้งในครั้งนี้ตั้งแต่ช่วงต้นของการเลือกตั้ง ซึ่งมีแผนจะส่ง มิรันตี บุญแก้ว อดีตผู้สมัครเขตเดิมที่แพ้การเลือกตั้งคราวก่อนลงสมัครอีกครั้ง โดยขณะนั้นยังสังกัดพรรคภูมิใจไทยและย้ายมาเป็นสมาชิกพรรคพลังประชารัฐ แต่มีปัญหาการรับรองเอกสารตัวแทนเขตประจำจังหวัดไม่ทันในเวลาที่กำหนด ทำให้ไม่สามารถลงสมัครได้
* พรรคเพื่อไทย มีมติส่งผู้สมัคร เนื่องจากผู้ที่ถูกตัดสิทธิ์คือ สส.ของพรรค โดยพรรคเพื่อไทยมอบหมายให้ ยงยุทธ ติยะไพรัช อดีต สส.เชียงรายในพื้นที่นี้เป็นผู้รับผิดชอบในการเลือกตั้งซ่อมครั้งนี้
* พรรคประชาชน มีมติส่งผู้สมัคร โดยส่งผู้สมัครคนใหม่แทนที่ผู้สมัครคนเดิมที่สมัครรับเลือกตั้งในการเลือกตั้งครั้งที่ผ่านมา

## ผลการเลือกตั้ง

## อ้างอิง

เชียงราย เขต 7 พ.ศ. 2568
เชียงราย เขต 7 แทนตำแหน่งที่ว่าง พ.ศ. 2568
หมวดหมู่:การเลือกตั้งในจังหวัดเชียงราย
หมวดหมู่:อำเภอเชียงแสน
หมวดหมู่:อำเภอดอยหลวง
หมวดหมู่:อำเภอเวียงแก่น
หมวดหมู่:อำเภอเชียงของ
หมวดหมู่:อำเภอแม่จัน
นิดิอา กองโกรา

**นิดิอา โซเฟีย กองโกรา บอนิยา** (; เกิดปี ค.ศ. 1981–1982) หรือรู้จักกันในชื่อ **นิดิอา กองโกรา** เป็นนักร้องสัญชาติโคลอมเบีย เธอเริ่มต้นอาชีพกับวงกานาลงเดติมบิกิ ก่อนที่จะเริ่มเส้นทางอาชีพศิลปินเดี่ยว เธอจะเป็นตัวแทนของโคลอมเบียในการประกวดดนตรีนานาชาติอินเตอร์วิชันปี 2025 ด้วยเพลง "เอนลอสมันกลาเรส"

## อาชีพ

นิดิอาเคยประกอบอาชีพครู แต่ได้ลาออกเพื่อมุ่งสู่เส้นทางดนตรี เธอสำเร็จการศึกษาระดับปริญญาตรีสาขาการศึกษาปฐมวัยจากมหาวิทยาลัยซานติอาโกเดกาลี และสอนหนังสือในบียาร์รีกาเป็นเวลา 10 ปี แม่และยายของเธอเป็นนักร้องจากภูมิภาคโคลอมเบียแปซิฟิกเช่นกัน

ในปี 2008 เธอได้พบกับโปรดิวเซอร์ชาวอังกฤษ ควอนติก เธอได้รับการเสนอชื่อเข้าชิงรางวัลลาตินแกรมมีจากอัลบั้ม "เดมาร์เยรีโอ" ในสาขาอัลบั้มโฟล์กยอดเยี่ยม นับเป็นครั้งแรกที่อัลบั้มเพลงโฟล์คแปซิฟิกได้รับการเสนอชื่อเข้าชิงรางวัลแกรมมี อัลบั้มนี้รวบรวมครอบครัวนักดนตรีสามรุ่นจากติมบิกิ จังหวัดเกากา

เธอประพันธ์เพลงประกอบภาพยนตร์เรื่อง "โยวิเตรสลูเซสเนกรัส" ซึ่งสะท้อนมุมมองเกี่ยวกับความตายในวัฒนธรรมแปซิฟิกของโคลอมเบีย

ตลอดอาชีพทางดนตรี นิดิอาได้ร่วมงานกับศิลปินหลายคน เช่น ลาแปซิฟิกันเพาเวอร์, อนดาตรอปิกา, แปซิฟิกซินโฟนิโก, บาอิอา, อาเลกูมา, เอเรนเซียเดติมบิกิ, เดปาเลนเกอามกตอนเกและดิซซี มันเจกู, เดอะบองโกฮูป, บูโอ, มอนโตยา, มาเลกอง, และโอริชาส เป็นต้น เธอมุ่งมั่นที่จะรักษาประเพณีการพูดและดนตรีของชุมชนของพวกเขาผ่านผลงานเพลงของเธอ 	เธอได้ประท้วงต่อต้านความเฉยเมยต่อการกระทำรุนแรงที่ก่อความเดือดร้อนแก่ชุมชนคนผิวดำ เธอสนับสนุนดนตรีที่ช่วยเยียวยาและเติมเต็มความหวังให้กับเรา ไม่ใช่แค่ดนตรีสำหรับการสังสรรค์เท่านั้น

กอนโกรายังเป็นผู้ประกอบการอีกด้วย และผลิตภัณฑ์ของเธอมีพื้นฐานมาจากประเพณีในภูมิภาคโคลอมเบียแปซิฟิก เธอบริหารแบรนด์เครื่องดื่มวีเช

เมื่อวันที่ 28 กรกฎาคม ค.ศ. 2025 ได้มีการประกาศว่านิดิอาจะเป็นตัวแทนของโคลอมเบียในการประกวดดนตรีนานาชาติอินเตอร์วิชันปี 2025 ที่จะจัดขึ้นในมอสโก ประเทศรัสเซีย 

## อ้างอิง

หมวดหมู่:ศิลปินชาวโคลอมเบีย
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดดนตรีนานาชาติอินเตอร์วิชันปี 2025
อิชมาเอล โตโรอามา

**อิชมาเอล โตโรอามา** (; เกิด 28 กุมภาพันธ์ ค.ศ. 1969) เป็นนักการเมืองชาวบูเกนวิลล์ที่ได้รับเลือกเป็นประธานาธิบดีบูเกนวิลล์ใน ค.ศ. 2020 เขาเป็นอดีตผู้บัญชาการกองทัพปฏิวัติบูเกนวิลล์

## ชีวิตช่วงต้น
โตโรอามาเกิดที่ Roreinang ในอำเภอกีเอตา บูเกนวิลล์กลางเมื่อวันที่ 28 กุมภาพันธ์ ค.ศ. 1969 และศึกษาในโรงเรียนท้องถิ่นและที่ Hutjena High School หลังออกจากโรงเรียน เขาทำงานให้กับบริษัทพัฒนาอสังหาริมทรัพย์โตโนเล

## สงครามกลางเมืองและหลังจากนั้น
โตโรอามาเข้าร่วมกองทัพปฏิวัติบูเกนวิลล์ในช่วงต้นของสงครามกลางเมืองบูเกนวิลล์และกลายเป็นหนึ่งในผู้บัญชาการภาคสนามอย่างรวดเร็ว ใน ค.ศ. 1997 เขาได้รับบาดเจ็บจากระเบิดจรวด หลังความขัดแย้ง เขาทำให้ตัวเองร่ำรวยขึ้นด้วยการเป็นนายหน้าในการไกล่เกลี่ยข้อพิพาท จากนั้นจึงให้ "การคุ้มครอง" แก่ธุรกิจในท้องถิ่น ภายหลังกลายเป็นชาวไร่โกโก้

## อาชีพการเมือง

## ชีวิตส่วนตัว
อิชมาเอล โตโรอามาสมรสกับเบตตี โตโรอามา โดยมีลูก 3 คน ได้แก่ Doreen, Esau และ Victor

## อ้างอิง

หมวดหมู่:นักการเมืองชาวบูเกนวิลล์
หมวดหมู่:ประธานาธิบดีบูเกนวิลล์
หมวดหมู่:บุคคลจากเกาะบูเกนวิลล์
หมวดหมู่:กบฏบูเกนวิลล์
ดิจิมอนบีตเบรก

***ดิจิมอนบีตเบรก*** () เป็นชื่ออนิเมชันโทรทัศน์ชุด ดิจิตอลมอนสเตอร์ ลำดับที่ 10 ผลิตโดย โทเอแอนิเมชัน ออกอากาศครั้งแรกเมื่อวันที่ 5 ตุลาคม พ.ศ. 2568

## ประวัติ
ดิจิมอนบีตเบรก เปิดตัวครั้งแรกเมื่อวันที่ 20 มีนาคม พ.ศ. 2568 จากคลิป ดิจิมอนคอน 2025 และเป็นผลงานซีรีส์ที่ถัดจาก ดิจิมอนโกสต์เกม หลังจากที่เว้นวรรคในช่วงเวลาถึง 2 ปี

## ตัวละคร
### โกรว์อิ้งดอวน์
;เท็นมะ โทโมโร่ (天馬 トモロウ)
:
:ตัวเอกของเรื่อง นักเรียนมัธยมปลายชั้นปีที่ 1 อายุ 15 ปี
;ซาคุยะ เรนะ (咲夜 レーナ)
:
:มือสังหารของโกรว์อิ้งดอวน์ อายุ 16 ปี
;คุอนจิ มาโคโตะ (久遠寺マコト)
:
:นักวิเคราะห์ของโกรว์อิ้งดอวน์ อายุ 10 ปี
;ซาวาชิโระ เคียว (沢城キョウ)
:
:หัวหน้าทีมของโกรว์อิ้งดอวน์ อายุ 22 ปี

### ดิจิมอนคู่หู
;เก็กโคมอน (ゲッコーモン)
:
:ดิจิมอนคู่หูของโทโมโร่
;พลิสตีมอน (プリスティモン)
:
:ดิจิมอนคู่หูของเรนะ
;คิล็อบมอน (キロプモン)
:
:ดิจิมอนคู่หูของมาโคโตะ
;มุราซาเมมอน (ムラサメモン)
:
:ดิจิมอนคู่หูของเคียว

### กระทรวงป้องกันภัยพลเรือน
;คาวาระซากิ (河原崎)

### ร้านการัน
;คุสึวาดะ มากิ (轡田 マキ)
;โยชิมุระ (吉村)

### ครอบครัว, บุคคลที่เกี่ยวข้อง และผู้ร่วมงานของโกรว์อิ้งดอวน์
;เท็นมะ อาสึกะ (天馬 アスカ)
;ชิโนมิยะ ฮิโตมิ (篠宮 ヒトミ)

### กลุ่มห้าดาว
;คุสึนะ ไคโตะ (忽那 カイト)
;แฟรย์มอน (フレアモン)
;ซามิ โฮโนกะ (沙海 ホノカ)
;โรส วูดวิลล์ (ローズ・ウッドヴィル)
;เก็นโจ คาเนดะ (金田 ゲンジョウ)
;โกคูมอน (ゴクウモン)
;เคลย์ อาร์สลัน (クレイ・アルスラン)

### แท็กติกส์
;เซราฟี ไนโตะ (セラフィ 内藤)
;กิกัสมอน (ギガスモン)

### ทีมเซเวน
;โซตะ ไรโตะ (惣田 ライト)
;โมโนดรามอน (モノドラモン)
:;รันโฟมอน (ランフォモン)
;คานุมะ โฮทารุโกะ (鹿沼 ホタルコ)
;ชาโคมอน (シャコモン)
;กรานิต (グラニット)
;ลูโดมอน (ルドモン)

## รายชื่อตอน

## อ้างอิง

## แหล่งข้อมูลอื่น
* DIGIMON BEATBREAK（デジモンビートブレイク）| 東映アニメーション
* 

หมวดหมู่:โทเอแอนิเมชัน
หมวดหมู่:อนิเมะที่ออกฉายในปี พ.ศ. 2568
หมวดหมู่:ภาพยนตร์การ์ตูนชุดดิจิมอน
หมวดหมู่:ผลงานอนิเมะทางโทรทัศน์ของดิจิมอน
การรวมชาติใหญ่

ในประวัติศาสตร์นิพนธ์โรมาเนีย **การรวมชาติใหญ่** () หรือ **การรวมชาติใหญ่ ปี 1918** () เป็นชุดเหตุการณ์การรวมผนวกเข้ากับราชอาณาจักรโรมาเนียของภูมิภาคทางประวัติศาสตร์ต่าง ๆ เริ่มต้นด้วยเบสซาราเบียในวันที่ 27 มีนาคม 1918, บูกอวีนา ในวันที่ 28 พฤศจิกายน 1918 และตรันซิลวาเนีย ในวันที่ 1 ธันวาคม 1918 ผ่านการประกาศการรสมชาติในการประชุมใหญ่ ณ นครอัลบายูเลีย ในโรมาเนียยังถือว่ามีเหตุการณ์การรวมชาติอื่น ๆ ที่สำคัญที่นำมาก่อนหน้า ทั้งการรวมกันของมอลดาเวีย และ วัลลาเกีย หรือที่รู้จักในชื่อการรวมชาติน้อย (Little Union, ) ในปี 1859 หรือ สงครามเอกราชและการผนวกดอบรูจาเหนือในปี 1878 ไปจนถึงการยึดตรันซิลวาเนียกับมอลดาเวียโดยเจ้าชายแห่งวัลลาเกีย มีฮัยผู้กล้าหาญ ในปี 1600

ในปัจจุบัน การรวมชาติใหญ่ถือว่ามีความสำคัญต่อประวัติศาสตร์และชาวโรมาเนีย ดังที่ปรากฏในวันชาติของโรมาเนียใช้วันรวมชาติใหญ่ คือวันที่ 1 ธันวาคมของทุกปี และการฉลองครบรอบ 100 ปีการรวมชาติใหญ่ ตรงกับวันที่ 1 ธันวาคม 2018 มีการเฉลิมฉลองยิ่งใหญ่ทั่วประเทศ โดยรัฐบาลของกลาอุส ยอฮันนิส เช่นเดียวกับในประเทศมอลโดวา ที่มีพื้นที่ปกครองกว่า 100 แห่ง และ 3 อำเภอ ประกาศการผนวกเข้ากับโรมาเนีย

## ดูเพิ่ม
* ลัทธิดาเกีย
* โรมาเนียใหญ่
* ชาตินิยมโรมาเนีย

## อ้างอิง
ปอล แวร์แลน

**ปอล-มารี แวร์แลน** (;  30 มีนาคม ค.ศ. 1844 – 8 มกราคม ค.ศ. 1896) เป็นกวี นักเขียน และนักวิจารณ์ชาวฝรั่งเศส ผู้ซึ่งเกี่ยวข้องกับกลุ่มปาร์นาเซียง ลัทธิสัญลักษณ์นิยม และลัทธิเริงรมณ์ เขาได้รับการยกย่องให้เป็นหนึ่งในผู้มีบทบาทสำคัญในช่วง*[[แฟ็งเดอซีแย็กล์]]* ของบทกวีฝรั่งเศสและบทกวีนานาชาติ

แวร์แลนเกิดที่แม็สในครอบครัวชนชั้นนายทุนน้อย (petite bourgeoisie) เขามีความสนใจในศิลปะมาตลอดชีวิต ไม่ว่าจะเป็นวรรณกรรม ดนตรี หรือทัศนศิลป์ ผลงานรวมเรื่องแรกของเขา *Poèmes saturniens* (1866) ได้รับการตีพิมพ์เมื่ออายุยี่สิบสองปี และได้รับการตีพิมพ์โดยอาลฟงส์ เลอแมร์ ความสัมพันธ์ทางเพศที่ร้อนแรงของเขากับกวีหนุ่ม อาร์ตูร์ แร็งโบ (ซึ่งอายุน้อยกว่าเขาสิบปีและยังอายุไม่ถึงสิบแปดปี ขณะที่ตัวเขาเองมีภรรยาและลูกชายวัยทารก) ซึ่งเป็นสมาชิกของกลุ่ม *[[Zutiste|ซูติสท์]]* ได้ก่อให้เกิดข้อถกเถียงอย่างมาก ทั้งคู่เดินทางไปทั่วอังกฤษและเบลเยียมจนกระทั่งแยกทางกันในปี 1873 ซึ่งมีสาเหตุมาจากการที่เขาทำร้ายแร็งโบด้วยปืนพก หลังจากการพิจารณาคดี แวร์แลนถูกตัดสินจำคุกสองปีในข้อหาทำร้ายร่างกายและชำเราแบบวิตถาร ระหว่างถูกจำคุกแวร์แลนหันกลับไปนับถือศาสนาคริสต์นิกายโรมันคาทอลิก และประพันธ์ผลงาน *Sagesse* (ตีพิมพ์ในปี 1880), *Jadis et naguère* (ตีพิมพ์ในปี 1884) และ *Parallèlement* (ตีพิมพ์ในปี 1889) เมื่อชื่อเสียงของเขาเริ่มเพิ่มขึ้น เขากลับถูกหลอกหลอนจากความรู้สึกผิดและความหวาดระแวง จนตกอยู่ในภาวะซึมเศร้า ติดสุราและยา และเจ็บป่วยเรื้อรัง จนกระทั่งเสียชีวิตที่ปารีสด้วยโรคปอดบวม เฉียบพลัน

## อ้างอิง

หมวดหมู่:บุคคลที่เสียชีวิตในปี พ.ศ. 2439
หมวดหมู่:บุคคลที่เกิดในปี พ.ศ. 2387
หมวดหมู่:นักเขียนชาวฝรั่งเศส
หมวดหมู่:กวีชาวฝรั่งเศส
หมวดหมู่:ชาวฝรั่งเศสที่มีความหลากหลายทางเพศ
ชิลเซนา

**ชิลเซนา** (; ) อาจเรียกเป็น **ชิลซีนา** หรือ **เชเฮลซีนา** เป็นแนวเขาที่ยื่นออกไปทางตะวันตกของเมืองกันดาฮาร์ ที่มาของชื่อมาจากบันไดหินสี่สิบขั้นนำขึ้นสู่ยอดหินโขด โดยให้ทัศนียภาพที่ตระหง่านตาของนครกันดาฮาร์ ชิลเซนาตั้งอยู่ทางด้านเหนือของป้อมปราการเก่าของเมืองกันดาฮาร์เก่าที่ถูกทำลายโดยนอเดร์ชอฮ์แอฟชอร์แห่งเปอร์เซียเมื่อ ค.ศ. 1738 การแกะสลักบันไดได้รับมอบหมายจากจักรพรรดิบาบูร์ ต่อมามีการจารึกเกี่ยวกับการพิชิตของจักรพรรดิบาบูร์ (ค.ศ. 1526-1530) ที่ชิลเซนาจำนวนมาก ซึ่งเห็นได้ชัดว่าแกะสลักโดยจักรพรรดิหุมายูง พระราชโอรส

ชิลเซนาเป็นที่รู้จักจากการค้นพบศิลาจารึกสองภาษากันดาฮาร์ของพระเจ้าอโศกตั้งอยู่ที่เชิงเขา ซึ่งยังอยู่ที่ลานโล่งบนเชิงเขา การปรากฏตัวของจารึกนี้ที่ชิลเซนาช่วยยืนยันการมีตัวตนของประชากรชาวกรีกในบริเวณใกล้เคียงเมื่อศตวรรษที่ 3 ก่อนคริสตกาล เช่นเดียวกับขอบเขตการควบคุมของพระเจ้าอโศก ซึ่งเชื่อกันว่าได้รวมเอากันดาฮาร์และภูมิภาคอาราโคเซีย

## อ้างอิง
โครงการจันทรยาน

**โครงการจันทรยาน** (สันสกฤต:  'ดวงจันทร์',  'งานฝีมือ, ยานพาหนะ', ) มีอีกชื่อว่า **โครงการสำรวจดวงจันทร์อินเดีย** () เป็นเป็นชุดภารกิจอวกาศที่กำลังดำเนินอยู่ขององค์การวิจัยอวกาศอินเดีย (ISRO) สำหรับการสำรวจดวงจันทร์ โครงการนี้ประกอบด้วยยานโคจรรอบดวงจันทร์ ยานชน ยานลงจอด และยานอวกาศสำรวจดวงจันทร์

โครงการนี้มีภารกิจถึงสามครั้งจนถึงขณะนี้ โดยมียานโคจร ยานลงจอด และยานสำรวจรวมสองลำต่อหนึ่งภารกิจ แม้ว่ายานโคจรทั้งสองลำจะประสบความสำเร็จ แต่ยานลงจอดและยานสำรวจลำแรกซึ่งเป็นส่วนหนึ่งของภารกิจจันทรยาน-2 กลับตกบนพื้นผิวดวงจันทร์ จันทรยาน-3 ยานลงจอดและยานสำรวจลำที่สอง ลงจอดบนดวงจันทร์ได้สำเร็จเมื่อวันที่ 23 สิงหาคม ค.ศ. 2023 ทำให้อินเดียเป็นประเทศแรกที่สามารถนำยานอวกาศลงจอดในภูมิภาคขั้วโลกใต้ดวงจันทร์ได้สำเร็จ และเป็นประเทศที่สี่ที่ลงจอดบนดวงจันทร์หลังสหภาพโซเวียต สหรัฐ และจีน

## อ้างอิง
แดตส์ฮาวยูไรต์อะซอง

"**แดตส์ฮาวยูไรต์อะซอง**" (; ) เป็นเพลงที่ประพันธ์ขึ้นโดยอเล็กซานเดอร์ รืยบัค เพลงนี้วางจำหน่ายเมื่อวันที่ 15 มกราคม ค.ศ. 2018 และเป็นตัวแทนของประเทศในการประกวดเพลงยูโรวิชันปี 2018 ที่ลิสบอน ประเทศโปรตุเกส

## การประกวดเพลงยูโรวิชัน

*เมลูดีกรังด์ปรีซ์ 2018* เป็นการประกวดระดับชาติของนอร์เวย์เพื่อคัดเลือกผู้เข้าประกวดสำหรับการประกวดเพลงยูโรวิชันปี 2018 ในครั้งนี้นับเป็นครั้งที่ 56 การประกวดประกอบด้วยผลงานเพลง 10 เพลง ซึ่งได้รับการประกาศชื่อในวันที่ 15 มกราคม ค.ศ. 2018 ทั้ง 10 เพลงได้เข้าประกวดรอบชิงชนะเลิศที่ออสโลสเป็กตรัมในออสโลเมื่อวันที่ 10 มีนาคม ค.ศ. 2018 ดำเนินรายการโดยคาเร แมกนัส เบิร์กและซิลเย นีโมเอน ภายหลังการประกวดรอบชิงชนะเลิศรอบแรก จะทำการคัดเลือกผลงานสี่ผลงานที่ได้รับคะแนนโหวตจากสาธารณะมากที่สุดเพื่อเข้าประกวดต่อในรอบชิงชนะเลิศเงิน ในรอบชิงชนะเลิศระดับเงินนั้นจะคัดเลือกเหลือเพียงสองผลงานที่จะได้ผ่านเข้าสู่รอบชิงชนะเลิศระดับทองคำ และในรอบชิงชนะเลิศทองคำสุดท้ายนี้จะเป็นการคัดเลือกผลงานที่ชนะเลิศ โดยอเล็กซานเดอร์ รืยบัคได้ชนะการประกวดด้วยเพลง "แดตส์ฮาวยูไรต์อะซอง" โดยได้รับคะแนนโหวต 71% ในการประกวดรอบชิงชนะเลิศระดับทอง

### ในยูโรวิชัน
การประกวดเพลงยูโรวิชันปี 2018 จะจัดขึ้นที่อัลติสอาเรนาในลิสบอน ประเทศโปรตุเกส และจะประกอบด้วยรอบรองชนะเลิศสองรอบในวันที่ 8 และ 10 พฤษภาคมตามลำดับ และรอบชิงชนะเลิศในวันที่ 12 พฤษภาคม ค.ศ. 2018 นอร์เวย์ได้ถูกจับฉลากเลือกให้ทำการแสดงในรอบรองชนะเลิศครั้งที่ 2 โดยได้รับผลคะแนนสูงสุดด้วยคะแนน 266 คะแนน และผ่านเข้ารอบชิงชนะเลิศ โดยที่ได้รับอันดับที่ 15 ด้วยคะแนนรวม 144 คะแนน

## รายชื่อเพลง

## ชาร์ต

## การรับรอง

## ประวัติการเผยแพร่

## อ้างอิง

หมวดหมู่:เพลงจากประเทศนอร์เวย์
หมวดหมู่:เพลงในปี พ.ศ. 2561
หมวดหมู่:ประเทศนอร์เวย์ในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน